১৯৬০ সালে হাইস্কুল থেকে গ্র্যাজুয়েট হওয়ার পর মাহমুদ দারবিশ হাইফা চলে যান। সেখানে তিনি ‘রাকা’র মুখপত্র আল ইত্তেহাদের এডিটর হন। এখানে তিনি অনুবাদেরও কাজ করতেন। সে সময় তিনি সাপ্তাহিক আল জাদিদেরও দায়িত্ব পালন করতেন। সেখান থেকে তিনি ১৯৭০ সালে মস্কো যান পলিটিক্যাল ইকোনোমিতে পড়াশোনা করতে। তার পর থেকে তার জীবনে শুরু হয় একের পর এক অভিবাসন। ১৯৭১ সালে তিনি কায়রো যান দৈনিক আল আহরামে কাজ নিয়ে। এটাই ছিল তার জীবনে প্রথম কোনো আরব দেশে যাওয়া। সেটাই ছিল প্রথম, যার সব কিছু আরবি।